**Nyírkarász község Képviselőtestületének 2019. május 23 napján (csütörtök) 17.30 órakor tartott testületi ülésének**

1. jegyzőkönyve,-
2. tárgysorozata,-
3. rendelete:7-8/2019
4. határozat: 37- 45/2019.

Száma: I/151-10/2019.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés a Képviselő-testület szervezeti és működési szabályzatáról szóló 6/2017.(III.30.) önkormányzati rendelet módosításáról

Előadó: Szalmási József polgármester

3.) Előterjesztés a Nyírkarász Községi Önkormányzat 2018. évi költségvetésének végrehajtásáról szóló önkormányzati rendelet elfogadására

Előadó: Szalmási József polgármester

4.) Előterjesztés a Nyírkarászi Óvoda intézmény magasabb vezetőjének megbízására

Előadó: Szalmási József polgármester

5.) Előterjesztés Nyírkarász község 2018.évi Gyermekvédelmi és Gyermekjóléti feladatainak ellátásáról„szóló átfogó értékelés elfogadására

Előadó: Szalmási József polgármester

6.) Előterjesztés a Központi háziorvosi ügyelet működtetésének támogatásáról

Előadó: Szalmási József polgármester

7.) Előterjesztés A Nyírháló Önkormányzati Társulás társulási megállapodásának módosításáról

Előadó: Szalmási József polgármester

8.) Előterjesztés 2018. évi belső ellenőrzési jelentés elfogadására

Előadó: Szalmási József polgármester

Egyebek

**Zárt ülés keretében:**

1.) Előterjesztés a rendkívüli települési támogatási kérelmek döntésére

Előadó: Szalmási József polgármester

Nyírkarász, 2019. május 23.

 **Szalmási József**

 **polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2019. május 23 napján (csütörtök) 17.30 órakor tartott testületi ülésén.

**Helye:** **Polgármesteri Hivatal- Házasságkötő Terem** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Kovács Sándorné, Szabó Imre önkormányzati képviselők

*Tanácskozási joggal: Matyi Andrásné jegyző*

*Meghívottak:* Benkő Miklósné Nyírkarászi Óvoda vezetője, Pádárné Kapin Beáta pénzügyi ügyintéző

*Jegyzőkönyvvezető: Matyi Andrásné jegyző*

Kapin Mihály, Dudás Béláné önkormányzati képviselő jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Szalmási József javasolta a napirendi pontok elfogadását azzal, hogy a 4. napirendi pontot cserélje meg a Képviselő-testület a 2. napirendi ponttal. A Képviselőtestület ezzel a módosítással a napirendi pontokat 5 igen szavazattal elfogadta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

 **KÉPVISELŐTESTÜLETÉNEK**

**37/2019.(V.23.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Kovács Sándorné és Szabó Imre önkormányzati képviselőket megválasztotta a jelen jegyzőkönyv hitelesítésére.

**Tárgy: (4.tsp.) Előterjesztés a Nyírkarászi Óvoda intézmény magasabb vezetőjének megbízására**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint, a Nyírkarászi Óvoda intézményvezetőjét, Benkő Miklósnét pályázati eljárás lefolytatása nélkül meg kívánja bízni újabb (első megbízás meghosszabbítása) 5 évre magasabb vezetői feladatok ellátásával, az erről szóló 32/2019.(V.2.) számú határozatot megküldésre került a Nyírkarászi Óvoda Nevelőtestülete részére. A nevelőtestületet kialakította az adott határidőn belül a nyilatkozatát, 100 %-os egyetértő döntést hozott, egyetért azzal, hogy a fenntartó a jelenlegi intézményvezetőt Benkő Miklósnét nyilvános pályázat kiírása nélkül második alkalommal is megbízza az intézményvezetői feladatok ellátásával. Kéri a Képviselő-testületet, hogy az előzmények alapján hozza tehát meg döntését.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYIRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**38/2019.(V.23.)**

**h a t á r o z a t a**

**Nyírkarászi Óvoda intézményvezetői magasabb vezető megbízására**

**1.) Nyírkarász Községi Önkormányzat Képviselőtestülete –** *a Nyírkarászi Óvoda Nevelőtestületének az 5/42/2019 számú döntésében kialakított nyilatkozatát figyelembe véve* **– úgy dönt**, hogy

- a Nyírkarászi Óvoda intézményvezetői magasabb vezető megbízását a nemzeti köznevelésről szóló 2011. évi CXC. törvény (a továbbiakban: Nktv.) 67.§ (7) bekezdésében biztosított jogkörében, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet 22. § (3) bekezdésében foglaltak alapján *nem kívánja nyilvánosan pályáztatni,*

**- a Nyírkarászi Óvoda jelenlegi intézményvezetőjét, Benkő Miklósnét megbízza újabb (első megbízás meghosszabbítása) 5 évre – 2019.augusztus 1 napjától 2024. július 31 napjáig - magasabb vezetői feladatok ellátásával.**

Az intézményvezető illetménye, az illetményelemek mértéke megegyezik a jelenlegi besorolásával.

2.) Nincs helye fellebbezésnek a képviselő-testület önkormányzati hatósági ügyben hozott határozata ellen. A határozat bírósági felülvizsgálatát jogszabálysértésre hivatkozással, a közléstől számított harminc napon belül, a Nyíregyházi Közigazgatási és Munkaügyi Bíróságtól kérheti.

3.) Felhatalmazza a polgármestert a megbízásról szóló okirat, és ehhez kapcsolódó dokumentumok elkészítésére és aláírására.

Felelős: Szalmási József polgármester

Határidő: értelemszerűen

Kapják: Benkő Miklósné intézményvezető, Nyírkarászi Polgármesteri Hivatal munkaügyi ügyintézője

Benkő Miklósné óvodavezető megköszönte ezúton a Képviselő-testületnek a bizalmat, szerinte az első 5 év kitűnő volt tapasztalatszerzésnek, jelen pillanatban úgy érzi miután a vezetői feladatok tudásának birtokában van, több energiát tud a fejlődésnek, fejlesztésnek szentelni. Egyúttal szeretettel meghívja a jelenlévőket az óvodai évzáróra.

**Tárgy: (2.tsp.) Előterjesztés a Képviselő-testület szervezeti és működési szabályzatáról szóló 6/2017.(III.30.) önkormányzati rendelet módosításáról**

Előadó: Szalmási József polgármester

Szalmási József polgármester emlékeztette a jelenlévőket az előterjesztés szerint, a központi költségvetési támogatás igénylésének a véglegessé vált - jogerős – működési engedélyen kívül szükséges az önkormányzat kormányzati funkciói közé felvenni a 68/2013 (XII.29.) NGM rendelet szerinti tanyagondnoki szolgálatnak megfelelő kormányzati funkciót. Valamint kéri, hogy az engedélyeztető hatóság által javításra előírt szakmai programot fogadja el. A Képviselőtestület 5 igen szavazattal, ellenszavazat és tartózkodás nélkül a következő rendeletet alkotta:

**Nyírkarász Községi Önkormányzat**

**Képviselő-testületének**

**7/2019.(V.24.)**

**önkormányzati rendelete**

**a Képviselő-testület szervezeti és működési szabályzatáról szóló 6/2017.(III.30.) önkormányzati rendelet módosításáról**

Nyírkarász Községi Önkormányzat Képviselő-testülete

az Alaptörvény 32. cikk (2) bekezdésében meghatározott eredeti jogalkotói hatáskörében,

Magyarország helyi önkormányzatairól szóló 2011. évi CLXXXIX törvény 53. § (1) bekezdésében kapott felhatalmazás alapján,

az Alaptörvény 32. cikk (1) bekezdés d) pontjában meghatározott feladatkörében eljárva

a következőket rendeli el:

1.§

A Képviselő-testület szervezeti és működési szabályzatáról szóló 6/2017.(III.30.) önkormányzati rendelet 1. melléklete helyébe e rendelet melléklete lép.

2.§

Ez a rendelet a kihirdetését követő napon lép hatályba, és az azt követő napon hatályát veszíti.

 **K.M.F.**

 **Szalmási József Matyi Andrásné**

 **polgármester jegyző**

Jelen rendeletet 2019. május 23 napján kihirdettem.

 Matyi Andrásné

 jegyző

1. melléklet a 7/2019 (V.24.) önkormányzati rendelethez

**Nyírkarász Községi Önkormányzat és költségvetési szervei által alkalmazott kormányzati funkciók**

011130 Önkormányzatok és önkormányzati hivatalok jogalkotó és általános igazgatási tevékenysége

011220 Adó-, vám- és jövedéki igazgatás

011140 Országos és helyi nemzetiségi önkormányzatok igazgatási tevékenysége 013210 Átfogó tervezési és statisztikai szolgáltatások

013320 Köztemető-fenntartás és –működtetés

013330 Pályázat- és támogatáskezelés, ellenőrzés

013350 Az önkormányzati vagyonnal való gazdálkodással kapcsolatos feladatok

013360 Más szerv részére végzett pénzügyi-gazdálkodási, üzemeltetési, egyéb szolgáltatások

016010 Országgyűlési, önkormányzati és európai parlamenti képviselőválasztásokhoz kapcsolódó tevékenységek

016020 Országos és helyi népszavazással kapcsolatos tevékenységek

016030 Állampolgársági ügyek

022010            Polgári honvédelem ágazati feladatai, a lakosság felkészítése

032020            Tűz- és katasztrófavédelmi tevékenységek

041110 Általános gazdasági és kereskedelmi ügyek igazgatása

041120 Földügy igazgatása

042110 Mezőgazdaság igazgatása

042130 Növénytermesztés, állattenyésztés és kapcsolódó szolgáltatások

041231 Rövid időtartamú közfoglalkoztatás

041232 Start-munka program- Téli közfoglalkoztatás

041233 Hosszabb időtartamú közfoglalkoztatás

041236 Országos közfoglalkoztatási program

041237 Közfoglalkoztatási mintaprogram

044210 Feldolgozóipar igazgatása és támogatása

045120 Út, autópálya építése

045150 Egyéb szárazföldi személyszállítás

045160 Közutak, hidak, alagutak üzemeltetése, fenntartása

051040 Nem veszélyes hulladék kezelése, ártalmatlanítása

051050 Veszélyes hulladék begyűjtése, szállítása, átrakása

062020            Településfejlesztési projektek és támogatásuk

063020 Víztermelés, -kezelés, -ellátás

064010 Közvilágítás

066010 Zöldterület-kezelés

066020 Város-,községgazdálkodási egyéb szolgáltatások

074031 Család és nővédelmi egészségügyi gondozás

074032 Ifjúság-egészségügyi gondozás

081041 Versenysport- és utánpótlás- nevelési tevékenység támogatása

081030 Sportlétesítmények. edzőtáborok működtetése és fejlesztése

081043 Iskolai, diáksport tevékenység és támogatása

082042 Könyvtári állomány gyarapítása

082044 Könyvtári szolgáltatások

082091 Közművelődés-közösségi és társadalmi részvétel fejlesztése

086020            Helyi, térségi közösségi tér biztosítása, működtetése

096015 Gyermekétkeztetés köznevelési intézményben

096025 Munkahelyi étkeztetés köznevelési intézményben

091140 Óvodai nevelés, ellátás működtetési feladatai

102023 Időskorúak tartós bentlakásos ellátása

102024 Demens betegek tartós bentlakásos ellátása

102031 Idősek nappali ellátása

102032 Demens betegek nappali ellátása

104042 Család-és gyermekjóléti szolgáltatások

104044 Biztos Kezdet Gyerekház

104060 A gyermekek, fiatalok és családok életminőségét javító programok

106020 Lakásfenntartással, lakhatással összefüggő ellátások

107051 Szociális étkeztetés

107052 Házi segítségnyújtás

107053 Jelzőrendszeres házi segítségnyújtás

**107055 Falugondnoki, tanyagondnoki szolgáltatás**

109010 Szociális szolgáltatások igazgatása

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**39/2019.(V.23.)**

**h a t á r o z a t a**

**a Tanyagondnoki Szolgálat Szakmai Programjának jóváhagyásáról**

**A Képviselőtestület:**

a Tanyagondnoki Szolgálat jelen határozat mellékletét képező Szakmai Programját megtárgyalta, s azt **jóváhagyta**.

Felelős: Képviselőtestület

Határidő: folyamatos

**Tárgy: (3.tsp.) Előterjesztés a Nyírkarász Községi Önkormányzat 2018. évi költségvetésének végrehajtásáról szóló önkormányzati rendelet elfogadására**

Előadó: Szalmási József polgármester

*Szalmási József polgármester* megkérte Balogh József Pénzügyi Bizottság elnökét, kivonatolja a Pénzügyi Bizottság ülésén történteket.

*Balogh József Pénzügyi Bizottság elnöke* szerint két fő pillére van a jó gazdálkodásnak. Az egyik a hatályos törvényeknek való megfelelés. A másik az odafigyelés arra, hogy a gazdálkodás ne tolódjon át negatív irányba. Az intézményvezetők által becsatolásra került a költségvetési szervek belső kontrollrendszeréről és belső ellenőrzéséről szóló kormányrendelet szerinti 1. számú melléklete is. Megjegyezte, hogy a sportegyesület támogatása egy picit megugrott az elmúlt évben. Mindezek mellett elfogadásra javasolja a tervezetet ezekkel a számokkal.

Szalmási József polgármester szerint a mi településünk sokkal nehezebb helyzetben van, nincs magas összegű IPA, saját bevétel, mint ahol ennek hiány nem okoz nehézséget a működésben. Sajnos a normatíva még a fizetésre is kevés. Az idén is próbálkozik „MŰKI” benyújtásával. A számok beszélnek, spórolni kell ahol tud az önkormányzat. Érdeklődésre válaszolva, Kovács Sándor országgyűlési képviselő úrnak sikerült elérni, hogy mind a 44 települése benne szerepel a „Falusi Csok listában”.

Képviselőtestület 5 igen szavazattal, ellenszavazat és tartózkodás nélkül a következő rendeletet alkotta:

**Nyírkarász Községi önkormányzat**

 **képviselő-testületének**

**8/2019. (V.24.)**

**önkormányzati rendelete**

**a 2018. évi költségvetés végrehajtásáról**

Nyírkarász Községi Önkormányzat Képviselő-testülete

az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

(1) Az Önkormányzat képviselő-testülete a 2018. évi költségvetés végrehajtásáról szóló zárszámadást

|  |  |
| --- | --- |
| **884 919 335 Ft** | **Költségvetési bevétellel** |
| **727 112 708 Ft** | **Költségvetési kiadással** |
| **157 806 177 Ft** | **költségvetési maradvánnyal** |

hagyja jóvá.

(1) Az Önkormányzat mérlegszerűen bemutatott kiadásait, bevételeit önkormányzati szinten az *1.1. mellékletben* foglaltaknak megfelelően fogadja el.

(2) A bevételek és kiadások, kiemelt előirányzatok, előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.2., 1.3., 1.4. mellékletek* szerint fogadja el.

(3) A működési bevételek és kiadások, valamint a tőkejellegű bevételek és kiadások mérlegét a *2.1. és a 2.2. melléklet* szerint fogadja el.

**2. §**

A képviselő-testület az Önkormányzat 2018. évi zárszámadását részletesen a következők szerint fogadja el:

(1) Az Önkormányzat beruházási és felújítási kiadásait a *3. melléklet* szerint hagyja jóvá.

(2) Az EU-s támogatással megvalósuló programok és projektek, valamint az önkormányzaton kívül megvalósult projekteket az *5. melléklet* szerint fogadja el.

(3) Az Önkormányzat, polgármesteri hivatal bevételi és kiadási előirányzatainak teljesítését a *6.1, 6.1.1., 6.2, 6.2.1., 6.2.3.mellékletekben* foglaltaknak megfelelően hagyja jóvá.

(4) A költségvetési szervek bevételi és kiadási előirányzatainak teljesítését a *6.3., 6.3.2., 6.4., 6.4.1. mellékletekben* foglaltaknak megfelelően hagyja jóvá.

(5) A képviselő-testület a költségvetési szervek maradványát és annak felhasználását a *7. mellékletnek* megfelelően hagyja jóvá, illetve engedélyezi.

(6) A 2018. évi általános működés és ágazati feladatok támogatásának alakulásának jogcímeit a 8. melléklet szerint hagyja jóvá.

(7) Az Önkormányzat által adott közvetett támogatását az 5. tájékoztató tábla szerint hagyja jóvá.

(8) A 2018. évi céljelleggel jutatott támogatások felhasználását a 6. tájékoztató tábla szerint hagyja jóvá.

(9) Az Önkormányzat vagyonkimutatását a könyvviteli mérlegben értékkel szereplő eszközökről a 7.1. és a 7.2. tájékoztató tábla szerint hagyja jóvá.

(10) Az Önkormányzat tulajdonában álló gazdálkodó szervezetek működéséből származó kötelezettségek és részesedések alakulását a 8. tájékoztató tábla szerint hagyja jóvá.

(11) Az Önkormányzat pénzeszköz változásának levezetését a 9. tájékoztató tábla szerint hagyja jóvá.

**3. §**

(1) A képviselő-testület utasítja az Önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az Önkormányzat jegyzője és a költségvetési szervek vezetői a költségvetési maradványnak a 2019. évi előirányzatokon történő átvezetéséről gondoskodni kötelesek.

**4. §**

A képviselőtestület utasítja az Önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

**5. §**

Jelen rendelet a kihirdetését követő napon lép hatályba.

|  |  |
| --- | --- |
| *..........................................* | *.......................................* |
| *Matyi Andrásné* *jegyző* | *Szalmási József**polgármester* |

Jelen rendeletet 2019. május 23 napján kihirdettem.

 Matyi Andrásné

 jegyző

**Tárgy: (5.tsp.) Nyírkarász község 2018.évi Gyermekvédelmi és Gyermekjóléti feladatainak ellátásáról„szóló átfogó értékelés elfogadására**

Előadó: Szalmási József polgármester

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**40/2019. (V.23.)**

**h a t á r o z a t a**

**Nyírkarász község 2018.évi Gyermekvédelmi és Gyermekjóléti feladatainak ellátásáról„ szóló átfogó értékelés elfogadásáról**

**A Képviselőtestület:**

1. A gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 96. § (6) bekezdése szerint a Nyírkarász község 2018. évi gyermekjóléti és gyermekvédelmi feladatainak ellátásáról szóló átfogó értékelést elfogadta.
2. Utasítja a jegyzőt, hogy az értékelést a Szabolcs-Szatmár-Bereg Megyei Kormányhivatal Gyámügyi és Igazságügyi Főosztályának küldje meg.

Határidő: 2019.május 31.

**Tárgy: (6.tsp.) Előterjesztés a Központi háziorvosi ügyelet működtetésének támogatásáról**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint, a finanszírozás ugyanúgy működik tovább, 10,-Ft/lakos/hónap összegben.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**41/2019. (V.23.)**

**h a t á r o z a t a**

**Központi háziorvosi ügyelet működtetésének támogatásáról**

**A Képviselő-testület**

1.) Dönt arról, hogy Nyírkarász Községi Önkormányzat 2019. július hónaptól a Baktalórántháza székhellyel működő központi háziorvosi ügyelet működtetéséhez 10,-Ft/állandó lakos/hónap összeggel hozzájárul, mely összeget tárgyhó 15-ig az ügyeletet működtető MEDILOR Egészségügyi Szolgáltató Korlátolt Felelősségű Társaság részére szükséges átutalni.

2.) Megbízza a Polgármestert, hogy a támogatásra vonatkozó megállapodást a működtetővel kösse meg. Megbízza a Jegyzőt, hogy jelen határozatban foglaltak alapján az önkormányzat költségvetésében ezen összeget irányozza elő.

Határidő: 2019. július 01.

Felelős: Képviselőtestület

**Tárgy: (7.tsp.) Előterjesztés A Nyírháló Önkormányzati Társulás társulási megállapodásának módosításáról**

Előadó: Szalmási József polgármester

Szalmási József polgármester tájékoztatta a jelenlévőket a társulási megállapodás szükségességéről és okáról.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**42/2019. (V.23)**

**határozata**

**A Nyírháló Önkormányzati Társulás társulási megállapodásának módosításáról**

**A Képviselő-testület:**

1. A Nyírháló Önkormányzati Társulás társulási megállapodásának módosítását egységes szerkezetben az előterjesztés szerinti tartalommal elfogadja.
2. Felhatalmazza a polgármestert a módosított társulási megállapodás aláírására.

**Felelős:** polgármester

**Határidő:** folyamatos

Szalmási József polgármester kiegészítette a 6. napirendi pontot azzal, hogy szükségessé vált a Központi Háziorvosi Ügyelet működésében lévő gépjárművet lecserélni elhasználódás miatt, már nem lehet gazdaságosan megjavítani, karbantartani. A 17 település anyagi támogatása szükséges egy hozzávetőlegesen 3,5 millió forintba kerülő gépjármű, Dacia Duster beszerzéséhez. A Baktalórántházai ügyelet és mentőállomás nagyon felszerelt, hála az oda tartozó településeknek. Utólagos elszámolással évente a polgármester is 10 ezer forintokkal hozzájárul ehhez, a nagyobb összegről természetesen a Képviselő-testület dönt.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**43/2019. (V.23.)**

**h a t á r o z a t a**

**A Közép-Nyírségi Önkormányzati Többcélú Kistérségi Társulás**

**Központi Háziorvosi Ügyelet új gépjármű beszerzése**

**A Képviselő-testület**

1. egyetért azzal, hogy a Közép-Nyírségi Önkormányzati Többcélú Kistérségi Társulás DACIA DUSTER típusú gépjárművet vásároljon mindösszesen 4 088 000 Ft értékben, valamint hozzájárul ahhoz, hogy a társulás tulajdonában lévő HONDA HR-V típusú gépjármű 500.000 Ft értékben értékesítésre (beszámításra) kerüljön a GOLD-CARS Kft. részére.
2. dönt arról, hogy a 3 685 500 Ft összegű saját erő Nyírkarász Községi Önkormányzatra jutó (2018. évi állandó lakosságszám) részét, 303 516 Ft öszeget, legkésőbb 2019.06.30. napjáig fizeti meg (1. számú melléklet alapján) a Közép-Nyírségi Önkormányzati Többcélú Kistérségi Társulás részére (számlaszám: 11744072-15445517-00000000).
3. megbízza a Polgármestert, hogy a jelen határozatban foglaltakat végrehajtsa. Megbízza a Jegyzőt, hogy jelen határozatban foglaltak alapján az önkormányzat költségvetésében ezen összeget irányozza elő.

Határidő: 2019. július 01.

Felelős: Képviselőtestület

**Tárgy: (8.tsp.) Előterjesztés 2018. évi belső ellenőrzési jelentés elfogadására**

Előadó: Szalmási József polgármester

*Szalmási József polgármester tájékoztatta* a jelenlévőket, hogy a tárgyévre vonatkozó éves ellenőrzési jelentést, valamint a helyi önkormányzat által alapított költségvetési szervek éves ellenőrzési jelentései alapján készített éves összefoglaló ellenőrzési jelentést - a tárgyévet követően, a zárszámadási rendelettervezettel egyidejűleg - a képviselő-testület elé terjeszti jóváhagyásra. A belső ellenőr elvégezte a munkáját, javaslatokkal látja el az önkormányzat dolgozóit.

*Szabó Imre önkormányzati képviselő* érdeklődött, hogy megtörtént e a felelősségre vonás a 2017. évi éves beszámoló elkészítésének nagyfokú elmaradása, csúszása miatt. Megfizette e a bírságot.

*Matyi Andrásné jegyző* – mint már korábban is– ismertette a végrehajtott eljárási cselekményeket, az írásbeli figyelmeztetésék átadását, a fegyelmi megrovás lefolytatását.

*Szalmási József polgármester* tájékoztatta a Képviselő-testületet, hogy Pádárné Kapin Beáta munkájának lemaradása miatt, és a beszámoló elkészítése céljából igénybevett könyvelői segítség 5,5 millió forintba került az önkormányzatnak. Elismerte megfizette a MÁK bírságokat. Többször folytatott ő maga is és a jegyző is beszélgetést vele, sikertelenül, ilyen helyzetbe egy könyvelő nem hozhatja az önkormányzatot.

Kovács Sándorné önkormányzati képviselő szerint figyelmi kell van e hiányossága, nem érti miért nem megy el segítséget kérni, tanulni, képezni magát.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**44/2019.(V.23.)**

**h a t á r o z a t a**

**2018. évi belső ellenőrzési jelentés elfogadásáról**

**A Képviselőtestület:**

Jelen határozat mellékletét képező Nyírkarász Község Önkormányzata, Intézményei és Polgármesteri Hivatala 2018. évi belső ellenőrzési kötelezettségének teljesítését és Éves Ellenőrzési Jelentését ***elfogadta.***

**E g y e b e k**

Szalmási József polgármester tájékoztatta a jelenlévőket, hogy az Aprótalpak Biztos Kezdet Gyerekház ideiglenes működési engedélyeztetéséhez szükséges a szakmai program és kapcsolódó dokumentumok elkészítése, annak elfogadása. Remélhetőleg a közeljövőben a végleges működési helyszínét, ingatlanát el tudja foglalni a Gyerekház.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**45/2019.(V.23.)**

**h a t á r o z a t a**

**Aprótalpak Biztos Kezdet Gyerekház Szakmai Programjának jóváhagyásáról**

**A Képviselőtestület:**

az Aprótalpak Biztos Kezdet Gyerekház jelen határozat mellékletét képező Szakmai Programját megtárgyalta, s azt **jóváhagyta**.

Felelős: Képviselőtestület

Határidő: folyamatos

Több tárgy, és kérdés nem volt, Szalmási József polgármester az ülést bezárta.

**K.M.F.**

 **Szalmási József Matyi Andrásné**

 **polgármester jegyző**

 **Kovács Sándorné Szabó Imre**

 **önkormányzati képviselő önkormányzati képviselő**